Latvijas Aviācijas pulks

1919. gada 7. jūnijā tika dibināts Latvijas Bruņoto spēku Aviācijas parks (devīze — "Visu par Latviju!"), par tā pirmo komandieri kļuva Alfrēds Valeika. 1921. gadā Aviācijas parku pārveidoja par Aviācijas divizionu, bet 1926. gada 18. septembrī — par Aviācijas pulku.

1939. gada 1. septembrī Aviācijas pulkā bija 3 iznīcinātāju eskadriļas, 4 sauszemes un 1 flotes izlūku—hidroplānu eskadriļa. Kopā bija 100-150 dažāda tipa lidaparātu (lielākā daļa no tiem jau bija novecojusi un savu laiku nokalpojusi). Kaujasspējīgi bija tikai 26 britu iznīcinātāji divplākšņi Gloster Gladiator (iepirkti 1938. gadā) un 12 Bristol Bulldog II . 125 virsnieki, 249 instruktori un kareivji, un 54 brīva līguma darbinieki.

1939. gadā Latvija Aviācijas pulka modernizēšanas vajadzībām Lielbritānijā pasūtīja 30 modernus Hawker Hurricane iznīcinātājus, kas bija bruņoti ar 4 vai 8 ložmetējiem un diviem lielgabaliem. Par lidaparātiem bija samaksāts, bet kara sākšanās dēļ Lielbritānija tos Latvijai tā arī nenodeva. Tas bija pamudinājums Latvijai pastiprināti pievērsties savu lidaparātu ražošanai un 1940. gada pavasarī pirmos izmēģinājuma lidojumus veica gan Kārļa Irbīša konstruētais iznīcinātājs VEF I-16, gan arī Herberta Cukura konstruētais pikējošais bumbvedējs Cukurs C-6bis, kuru Latvijas armija paspēja pieņemt bruņojumā un veikt 12 šādu lidaparātu pasūtījumu.

Lidlauki un palīglidlauki atradās Rīgā (Spilves lidosta), Rāmavā, Jumpravmuižā (Rumbulas lidlauks), Koknesē, Gulbenē, Krustpilī (Krustpils lidlauks). Jūras aviācijas bāzes bija Liepājā un Usmā.

Pēc Latvijas okupācijas Otrā pasaules kara laikā Aviācijas pulku likvidēja 1940. gada 25. decembrī.

 Aviācijas pulka komandieri 
 Komandieris Komandēšanas laiks Alfrēds Valeika  1919.07.06 — 1919.08.10. Rūdolfs Drillis  1919.08.10 — 1921.12.02. Frīdrihs Zute  1921.12.02 — 1922.16.09. Jāzeps Baško  1922.16.09 — 1926.04.01. Arvīds Skurbe  1926.04.01 — 1926.29.09. Jāzeps Baško  1926.29.09 — 1929.19.09. Arvīds Skurbe  1929.19.09 — 1935.09.08. Jānis Indāns  1935.09.08 — 1937.10.02. Rūdolfs Kandis  1937.10.02 — 1940.09.27.

 Aviācijas pulka rīcībā bija 

 Latvijā ražotās lidmašīnas 
 Modelis Skaits Ātrums Mācību lidmašīnas  5 VEF I-12  2  232 km/h VEF I-15  2  312 km/h VEF I-17  1  232 km/h Kopā:  5

 Ārzemēs iepirktās lidmašīnas 
 Nosaukums Valsts Skaits Gads Iznīcinātāji   65  Ansaldo A-1 Ballila  Itālija 12  1923/5 Gourdou-Lesseure B3  Francija 1  1924 Martinsyde F-4 Bussard  Lielbritānija 1  1924 Martinsyde ADC-1  Lielbritānija 7  1926 Fiat CR-1  Itālija 6  1927 Bristol Bulldog II  Lielbritānija 12  1929 Gloster Gladiator I  Lielbritānija 26 1937/8 Izlūklidmašīnas   46  SVA-10  Itālija 4 1923 De Haviland DH-9A  Lielbritānija 7 1926 Letow-Šmolik Š-16  Čehoslovākija 21 1927/8 Stampe et Vertongen SV5  Beļģija 11 1935 Hawker Hind B  Lielbritānija 3 1938 Mācību lidmašīnas   5  Avro 548 N  Lielbritānija 2 1925 Avro 504 K  Lielbritānija 2 1925 Miles Magister  Lielbritānija 1 1939 Lidlaivas   3  Savoia S-16-SII  Itālija 3  1923 Hidroplāni   12  Hanriot H17  Francija 2 1924 Caudron C60  Francija 1 1925 Heinkel SII, He4  Zviedrija 6  Link-Svenska-Pirat  Zviedrija 1 1929 Hanza Brandenburg HB  Somija 2 1927 Fairey Seal  Lielbritānija 4 1934 Kopā:   131 

 Atsauces 

 Literatūra 
 Bērziņš V. Bambals A. Latvijas armija. — Zinātne: Rīga, 1991., 81.-82. lpp.

Kategorija:Aviācija Latvijā